市橋站 (廣州)

市橋站（粵拼：si5 kiu4 zaam6；英文：Shiqiao Station），施工期間嗌過番禺市橋站（pun1 jyu4 si5 kiu4 zaam6；Panyu Bridge Station），係廣州地鐵3號綫嘅車站，2006年12月30號開放，位置喺番禺區光明北路同橋興大道嘅交界地底。 結構 樓層 呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係3號綫嘅月台。同大多數嘅3號綫車站一樣，冇休息室同廁所響度。 打掂 打橫 站廳 市橋站嘅收費區喺站廳嘅西邊，而東邊係人行通道，而車站嘅商舖方面，都喺嗮車站嘅南邊免費區入面，連自助服務都喺埋度。站廳嘅收費區入面重有好多部扶手電梯同樓梯、專用𨋢往返月台都得。 月台 呢個站有一個島式月台，喺番禺區光明北路同橋興大道嘅交界地底。 另外，呢個站嘅北邊（未到漢溪長隆站嗰橛）有條雙渡線同一條側線響度，由於嗰橛條路好長吓，如估去番禺廣場嗰邊其中一部車喺半佬出咗冬瓜豆腐嘅話，下一班車就用呢條渡線行反方向嘅軌道嚟避開出咗事嘅車；而家條側線係用嚟畀喺漢溪長隆站去天河客運站啲車出現冬瓜豆腐，話要暫停服務嗰陣先至入得嚟，而平時係唔對外嘅。如估出現噉，列車先喺呢個站（去天河客運站嗰邊）嘅月台度清客，跟住入去側線之後就返轉頭。而跟住列車就行入去番禺廣場嗰邊嘅臺，之後接去番禺廣場站嘅乘客。 商舖同自助服務 而家嘅市橋站入面有好多唔同類嘅鋪頭畀乘客買嘢同埋食嘢，好似有便利檔、麵包檔同洗衫舖、涼茶舖等。 另外，市橋站入面重有好多自助服務設施畀乘客用，包括咗自動櫃員機、自動販賣機同羊城通充值機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。 出入口 呢個站一共有4個出入口，分別係A、B同埋C，D。 頭尾班車信息同配線圖 車站歷史 規劃 呢個站最先喺2000年份廣州地鐵規劃入面出現咗。嗰時番禺撤市改區，原先3號綫向南延長到番禺廣場，重喺番禺嘅光明北路同橋興大道嘅交界整咗個站，但嗰時嗌嘅係番禺市橋站。 施工 2002年2月：3號綫正式喐手起時亦開始動工，隨後站名先至改名做市橋站。 2003年5月30號：車站正式封頂。 2006年11月30號：車站三權移交 開通 2006年12月30號，由於3號綫一期全線通車，呢個站亦正式開放。 利用狀況 由於呢個站喺番禺嘅中心區嗰度，附近有好多住宅同寫字樓響度，所以日日都見到好多乘客喺呢度坐地鐵返工或返學，甚至去機場同火車站都有。喺客流高峰期甚至重出現井噴咁滯。 高峰客流控制 呢個站高峰客流控制嘅時間係： 星期一到星期五（工作日期間）7：45——8：00 附近嘅建築同景區 公園 石橋公園 寫字樓 匯強大廈 學校 廣州市星海中學 住宅 綠茵庭苑 商場 鉆匯珠寶廣場 接駁交通 攷 上一站·下一站